પ્રથમવાર પ્રતિષ્ઠા ! ભક્તજનો અત્યંત પ્રમુદિત હતાં. જીવનમાં ભગવાનું મિલન થવાથી અત્યંત પ્રચુર ભાવનાઓથી યુક્ત અદ્ભૂત દૃશ્યો સર્જાતાં. વિ.સં.1993(ઈ.સ.1937)માં પૂજ્ય બહેનશ્રી ચંપાબેનના સ્મરણાજ્ઞાનમાં વિદેહનાં સીમંધર ભગવાન આવી ગયા હતા. તેથી જિનમંદિરમાં મૂળનાયક સીમંધર ભગવાન પધારતાં ભક્તોના ઉલ્લાસનું શું કહેવું ? જિનમંદિરમાં સીમંધર ભગવાન, શાંતિનાથ ભગવાન, તથા પદ્મપ્રભ ભગવાનની સંગમરમરની મોટી પ્રતિમાઓ છે. નીચે ધાતુના આદિનાથ ભગવાન, નેમિનાથ ભગવાન, મહાવીર ભગવાન, પાર્શ્વનાથ ભગવાન સ્ફટિકમણિના છે. ચાંદીનાં સિંહાસન, ભામંડલ, ચામર તથા છત્રત્રયથી મંદિર અતિ સુશોભિત છે.